Ektraordinært årsmøte
Sak 6:
Overføring av klubbenes tråkkemaskiner til Verdal Tråkkemaskiner AS (VTM)

Klubb		Årsmodell 	Verdi		Kompensasjon	Kommentar
		maskin			ved overføring

Stiklestad IL	2013		900000		400000			Kjøpt selv i 2022. Restlån									betales som kompensasjon

Helgådal IL	2005		450000		100000			Kjøpt selv med «noe hjelp»									fra kommunen. Kjøpt nye 
									belter 2024 betales som 
									kompensasjon
	
Verdal O-klubb2014		1000000	0			Betalt av kommunen med 
									binding i 10 år. Klubbens 
									eiendom fra 2025

Leksdal IL	2008		550000		0			Betalt av kommunen

NMK Verdal	1995		50000		0			Betalt selv
Verdal/Levanger

Hvordan dette skal håndteres er grundig behandlet i VTM’s styre. Hensikten med etableringen av tråkkemaskinselskapet, var jo at det skulle være mulig å foreta nødvendig utskifting/oppgradering av maskinparken. Hver enkelt klubb hadde ikke hatt mulighet til dette alene, ikke minst fordi det tidlig ble klart at forutsetningen for det kommunale tilskuddet, var en samarbeidsløsning mellom klubbene. Derfor mener styret i VTM det er underordnet at det er stor forskjell i nåverdi på maskinene som overføres. 

Som det går fram av oppstillingen ovenfor, har selskapet  likevel valgt å gi en viss kompensasjon til to klubber. Dette skyldes først og fremst at disse har kjøpt maskinene sine selv helt eller delvis. 
Stiklestad IL måtte i all hast skaffe seg ny maskin i 2022 som ble delvis lånefinansiert. Selskapet er enig om å dekke restlånet de har på den maskina.
Helgådal IL  kjøpte sin maskin for egen regning men med noe støtte fra kommunen (momsrefusjon). Klubben krever likevel ingen kompensasjon men selskapet har valgt å dekke kjøpet av nye belter som ble gjort i vår. 
NMK Verdal /Levanger kjøpte sin maskin for egen regning. Dette er ei gammel maskin som representerer liten restverdi som den står. Klubben krever ingen kompensasjon fra selskapet.
Verdal O-klubb og Leksdal IL sitter med maskiner som helt og fullt ble betalt av kommunen. Ingen kompensasjon.

Overføringer av maskiner fra lagene til Verdal Tråkkemaskiner AS er en naturlig start på den felles innsatsen som selskapet representerer. Dette gjør at vi kan iverksette planlagte investeringer for å sikre en bedre maskinpark. Investeringene vil gi tryggere forhold for de frivillige løypekjørerne, samt lavere risiko for avbrudd i løypekjøring som følge av for dårlig/utslitt materiell. Felles investeringer og samkjøring av vedlikehold og andre utgifter på maskinene vil gi stordriftsfordeler for alle selskapets eiere.
Forslag til vedtak:
Leksdal idrettslag  vedtar å overføre sin Prinoth Hysky 2008-modell vederlagsfritt til Verdal Tråkkemaskiner AS (VTM). Overføringen gjøres gjeldende fra 1.12.2024. Fra samme dato overtar VTM alle forpliktelser for drift av maskina, herunder forsikringer, vedlikehold og øvrige driftskostnader. Maskina skal fortsatt være stasjonert ved Leksdal skistadion og idrettslaget vil bli fakturert for leie av maskina til VTM’s gjeldende satser. 







